
INFORMACIJA DĖL BANDOMOJO ELEKTRONINIO TESTAVIMO 2020 M. 7-OSE KLASĖSE
Nacionalinė švietimo agentūra (toliau – NŠA) vykdo projektą „Bendrojo ugdymo tyrimų, vertinimo ir stebėsenos sistemos plėtra: mokinių pasiekimų vertinimas“ (Nr. 09.2.1-ESFA-V-706-02-0001), kurio metu įvairių klasių mokiniams yra kuriamas elektroninis užduočių bankas. Siekiant, kad šios užduotys būtų kokybiškos, jų sunkumas atitiktų šalies atitinkamos klasės (amžiaus grupės) mokinių pasiekimus, yra vykdomi kuriamų užduočių išbandymai mokyklose. Kitas ne mažiau svarbus šių išbandymų uždavinys – kartu su mokyklomis pasirengti pereiti prie elektroninių mokinių pasiekimų patikrinimų vykdymo.

Informuojame, kad Jūsų mokyklą NŠA atrinko dalyvauti užduočių išbandyme (toliau – bandomasis elektroninis testavimas). Apie tai esame informavę mokyklos vadovą nusiuntę oficialų raštą. Šiame bandomajame elektroniniame testavime dalyvaus 7 klasių mokiniai. Bandomasis elektroninis testavimas vyks vieną dieną – lapkričio 5 d. Labai prašome sudaryti sąlygas Jūsų mokykloje atlikti šiuos bandomuosius elektroninius testavimus. Atkreipiame Jūsų dėmesį, kad bandomajame elektroniniame testavime dalyvaus ne visa mokykla, o viena arba kelios konkrečios atrinktos klasės. Galutinis dalyvaujančiųjų sąrašas (kiek ir kurios klasės) skelbiamas duomenų perdavimo sistemos KELTAS skyrelyje „NMPP 7 klasės testavimas“, prisijungimo duomenys (prisijungimo nuoroda, prisijungimo vardai ir slaptažodžiai) bus pateikti KELTO sistemoje spalio 23 d. 

Bandomojo elektroninio testavimo metu kiekvienas dalyvaujantis mokinys atliks po 2 testus (skaitymo ir matematikos). Pabrėžiame, kad skirtingi mokiniai, esantys toje pačioje klasėje tuo pačiu metu galimai atliks skirtingo dalyko testus.
Bandomasis elektroninis testavimas: 7 klasė – lapkričio 5 d. (ketvirtadienis)

	Pradžia
	Pabaiga
	Trukmė
	

	08:50
	09:00
	10 min.
	Instrukcijos ir pasiruošimas

	09:00
	09:45
	45 min.
	Pirma dalis – pirmas testas

	09:45
	10:00
	15 min.
	Pertrauka

	10:00
	10:45
	45 min.
	Antra dalis – antras testas

	
	
	
	Sistema galutinai uždaroma


Bandomojo elektroninio testavimo vykdymo instrukcijos pridedamos. 
Iš anksto dėkojame už geranorišką bendradarbiavimą.

Kilus klausimams prašome susisiekti el. paštu etestavimas@nsa.smm.lt 

